டைநைட்ரோ-ஆர்த்தோ-கிரெசால்

டைநைட்ரோ-ஆர்த்தோ-கிரெசால் (Dinitro-ortho-cresol) என்பது C7H6N2O5 என்ற மூலக்கூற்று வாய்ப்பாடும் CH3C6H2(NO2)2OH.என்ற கட்டமைப்பு வாய்ப்பாடும் கொண்ட ஒரு கரிம வேதியியல் சேர்மமாகும். மஞ்சள் நிறம் கொண்ட இத்திண்மம் தண்ணீரில் சிறிதளவு கரைகிறது. டைநைட்ரோ-ஆர்த்தோ-கிரெசாலும், இதனுடன் தொடர்புடைய சில வழிபொருட்களும் களைக்கொல்லிகளாகப் பயன்படுத்தப்படுகின்றன. 

 தயாரிப்பு 

ஆர்த்தோ கிரெசாலை இருநைட்ரோயேற்றம் செய்து டைநைட்ரோ-ஆர்த்தோ-கிரெசால் தயாரிக்கப்படுகிறது. வினை விளைபொருளான டைசல்போனேட்டை நைட்ரிக் அமிலத்துடன் சேர்த்து சூடுபடுத்துவதால் இச்சேர்மம் உருவாகிறது. டைநைட்ரோ-ஆர்த்தோ-கிரெசாலுடன் தொடர்புடைய பல்வேறு வழிப்பொருட்கள் அறியப்படுகின்றன. இதிலுள்ள மெத்தில் குழுவை ஈரிணைய-பியூட்டைல், மூவிணைய-பியூட்டைல் மற்றும் 1-மெத்திலெப்டைல் முதலியவை இடப்பெயர்ச்சி செய்வதால் இவ்வழிபொருட்கள் தோன்றுகின்றன. ஆல்க்கைல்பீனால்களை நேரடியாக நைட்ரோயேற்றம் செய்யும் முறையில் இவை தயாரிக்கப்படுகின்றன Gerald Booth "Nitro Compounds, Aromatic" in "Ullmann's Encyclopedia of Industrial Chemistry" 2007; Wiley-VCH, Weinheim. . 

 பயன்பாடு மற்றும் பாதுகாப்பு  

அடினோசின் டிரைபாசுபேட்டு உற்பத்தியில் இந்நச்சுப்பொருள் தலையிடுகிறது . 
ஊசி மூலம் அல்லது வேறுவழிகளில் டைநைட்ரோ-ஆர்த்தோ-கிரெசால் உடலுக்குள் செலுத்தப்பட்டால் தலைவலி, குழப்பநிலை, மூச்சுக் குறைபாடு, வியர்த்தல் போன்ற அறிகுறிகள் தோன்றுகின்றன Chemical poisoning - Dinitrocresol.

 மேற்கோள்கள் 

 புற இணைப்புகள்
 World Health Organization
 CDC - NIOSH Pocket Guide to Chemical Hazards

பகுப்பு:கிரெசால்கள்
பகுப்பு:நைட்ரோதொலுயீன்கள்